Na temelju članka 41. Zakona o ustanovama (Narodne novine broj: 76/93; 29/97; 47/99. i 35/08.), članka 126. i 127. Zakona o odgoju i obrazovanju u osnovnoj i srednjoj školi (Narodne novine broj: 87/08; 86/09; 92/10; 105/10; 90/11; 18/12; 86/12; 94/13;152/14; i članka 80. Statuta Škole, Školski odbor Obrtničko-industrijske škole Županja, na sjednici održanoj 26. travnja 2016. godine, r a s p i s u j e

 **N A T J E Č A J**

 **za izbor i imenovanje ravnatelja/ice škole**

Uvjeti: za ravnatelja/icu može biti izabrana osoba koja ispunjava uvjete propisane u članku 33. stavak 1. - 3. Zakona o izmjenama i dopunama Zakona o odgoju i obrazovanju u osnovnoj i srednjoj školi (Narodne novine broj: 152/14.)

Uz prijavu na natječaj kandidati su dužni priložiti u izvorniku ili ovjerenu presliku:

1. životopis,

2. domovnicu,

3. dokaz o završenom studiju (diplomu),

4. dokaz o položenom stručnom ispitu odnosno da je osoba oslobođena obveze polaganja,

5. dokaz o stanju osiguranja (potvrda ili elektronički zapis Hrvatskog zavoda za mirovinsko osiguranje o radno pravnom statusu) i

6. dokaz o stažu na odgojno-obrazovnim poslovima (potvrda školske ustanove o vrsti i trajanju poslova),

7. dokaz (uvjerenje nadležnog Suda da se u trenutku podnošenja prijave na natječaj protiv osobe ne vodi kazneni postupak za kaznena djela iz članka 198. Zakona o odgoju i obrazovanju u osnovnoj i srednjoj školi (ne starije od 6 mjeseci).

 Ravnatelj se imenuje na vrijeme od 5 (pet) godina.

 Rok za podnošenje prijave kandidata je 8 (osam) dana od dana objave natječaja.

 Prijave na natječaj s potrebnom dokumentacijom dostaviti u zatvorenoj omotnici s naznakom „Za natječaj za izbor i imenovanje ravnatelja - ne otvarati“, na adresu: Obrtničko-industrijska škola Županja, Veliki kraj 42, 32270 Županja.

 Nepotpune i nepravovremene prijave neće biti razmatrane.

 O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.